Majú všetky tyčové vysávače s káblom silnejší sací výkon ako tie akumulátorové?
Spravidla je to naozaj tak. Tyčové vysávače na elektrinu zvyknú mať silnejší sací výkon, a to i v prípade, že ide o lacnejšie kúsky. Pokiaľ chcete rovnako výkonný AKU model, budete si zaň musieť priplatiť.
Vysávače vo všeobecnosti nepatria k najtichším spotrebičom, tento parameter preto nepokladáme za extrémne dôležitý. Navyše, hlučnosť väčšiny modelov sa pohybuje v rozmedzí od 60 do 70 dB. Samozrejme, môžete natrafiť aj na kúsky, ktoré hučia o niečo viac, rozdiely medzi jednotlivými produktami sú však skôr minimálne.